Калі пачалося паўстанне 1863 г., Віктар Гласка адразу далучыўся да яго і ўзначаліў паўстанцкі атрад у Аўгустоўскім павеце. Яго атрад у 150–200 чалавек паспяхова змагаўся ў Сапоцкінскай зоне, у Свентаянскіх лясах, пад Алітай, у Сейненскім уездзе, падтрымліваў сувязі з атрадам Вавера. Ва ўсіх баявых сутычках з расійскімі войскамі ён дзейнічаў умела і пазбягаў разгрому. У маі 1863 г. пры ўдзеле атрада В. Гласкі адбылася жорсткая бітва паўстанцаў з расійскімі карнікамі каля вёскі Кадыш. Аб умелых дзеяннях атрада і жорсткіх сутычках з войскамі расказвалі на допытах захопленыя ў палон паўстанцы Іван Семяноўскі з маёнтка Вільянова пад Азёрамі, казённы селянін з в. Яскілевічы Іван Бура, аднадворац з-пад Парэчча Восіп Высоцкі, якія ў розныя часы знаходзіліся ў атрадзе В. Гласкі. У перапісцы гродзенскага губернатара з віленскім генерал-губернатарам знаходзім сведчанне